b'\n_START_ARTICLE_\nOspital ng John F. Cotton\n_START_SECTION_\nMga simulain\n_START_PARAGRAPH_\nApatnapung taon nang nagsisilbing tagapangalaga ng kalusugan ng mga manggagawa ng Kompanya ng Elektrisidad ng Maynila ang pribadong ospital na ito. Isa itong pagamutan at pagalingan na nagbibigay ng pag-iingat at pangangalagang pangkalusugan at ng panggagamot ng mga empleyado. Noong Marso 2003, tinatayang nasa P5,519,190 ang halaga nito sa pamilihan ng lupa at ari-arian.\n_START_SECTION_\nTranspormasyon\n_START_PARAGRAPH_\nPormal na naging isang Sentrong Pangpagpapainam ng Kalusugang Pangkorporasyon (Ingles: Corporate Wellness Center o CWC) ang JFCH noong 16 Setyembre 2004 upang mapanatili ang kainaman ng kalusugan at pamumuhay ng 5,000 mga trabahador ng Meralco. Isinagawa ang pagbabagong ito ni Manuel M. Lopez, ang tagapangasiwa at punong tagapagpatupad ng Meralco, at dinisenyo upang mapalawig pa ang pananaw at pangarap ng kaniyang amang si Eugenio Lopez, Sr. (unang Pilipinong nagmay-ari ng Meralco), at nakahanay sa patakaran ng kompanya hinggil sa pagpapanatili ng kalusugan at kasaganahang pangkatawan ng kaniyang mga tauhan. Dahil rin sa pagbabagong ito, nagamit ang isang bagong konsepto sa pangangalagang pangkalusugang pang-empleyado, na tumutuon sa pag-iingat at pag-iwas sa sakit sa halip na pagpapagaling ng karamdaman. Opisyal na idinaos ang pagbabasbas ng gusali ng sentro noong 20 Hulyo 2005.\n_START_SECTION_\nPagpapatupad\n_START_PARAGRAPH_\nNaging sanhi ng pagsasakatuparang ng pagbabago ang pagpapadala ng mga maysakit at nagpapagamot sa Ang Lungsod na Pangpapagamot (The Medical City), isang malapit na ospital sa himpilan ng Meralco. Nagpahintulot ang paglilipat na ito ng mga nagpapatingin sa pagtutuon ng pansin sa pag-iwas sa mga karamdaman imbis na mga paggamot lamang ng mga sakit, na nagbunga rin sa guguling pangpangangalaga at sa pagtaas ng produktibidad ng kompanya. Ngunit bagaman nagkaroon ng ganitong pagbabago, binibigyang pansin pa rin ng sentro ang mga paglilingkokd na medikal na kinasasangkutan ng mga pasyenteng hindi naglalagi o nahihimlay sa ospital at sa pagtataguyod ng malusog na pamumuhay ng mga naghahanap-buhay. Kabilang sa mga layunin ng sentro ang pagbabago sa gawi ng pamumuhay, epektibong pagpapanatili ng kalusugan, at ang pagbibigay ng integradong at pangkabuoang gawi sa pangangalaga at pagtataguyod, na may kaugnayan din sa nutrisyon, medikal, pisikal, espirituwal, panlipunan, sikolohiyal at emosyonal na mga aspeto ng kainamang pang-empleyado.\n_START_SECTION_\nMga palingkuran\n_START_PARAGRAPH_\nKasama sa mga pasilidad at kasangkapang pangsuporta ang mga instrumentong diyagnostiko o pangpagsusuri, mga kagamitang pang-eksrey, isang laboratoryong klinikal, at isang sentrong pampalakasan. Bilang karagdagan dito, mayroon ding 42 mga kantina ang kompanya sa loob ng mga nasasakupan ng prankisa. Nagkakaloob ang pangkasalukuyang kayarian ng malawakang programang pangkalusugan para sa mga tauhan ng Meralco at kinabibilangan ng mga programa ng pag-iwas sa mga karamdamang at kontrol ng mga ito, pagtataguyod ng kawalan ng sakit at edukasyon. Nakatuon ang paglilingkod ng ospital sa tatlong pangunahing mga area: basikong kalusugang pangkorporasyon, kainamang pangkorporasyon, at responsibilidad sa lipunan ng kompanya.\n_START_SECTION_\nMga tagapamalakad\n_START_PARAGRAPH_\nNabuo ang isang pangunahing pangkat na kasalukuyang namumuno at nangangasiwa sa pagbibigay ng integradong mga programa sa mga empleyado. Sa pangkalahatan, pinamamahalaan at pinapatakbo ng manggagamot na si Dr. Efren R. Vicaldo ang sentro ng John F. Cotton, kasama ang pagbibigay ng pangangalagang panggagamot. Pinuno rin si Vicaldo sa seksiyon ng mga Karamdamang ng Pusong Konhenital sa Sentrong Pampuso ng Pilipinas (Philippine Heart Center) at ng seksiyon ng Kardiolohiya ng Sentro ng Panggagamot ng FEU NRMF. Si Dr. Angelito P. Obillo ang direktor ng panggagamot, at isang pang administrador si Dr. Rafael B. Agra.'